何沛珈與阮浩棕戀情正式浮面? 被問感情狀況回答得勁曖昧
何沛珈、洪永城、宋宛穎和魏韵芝等藝人今日(18日)出席《早D知早D醫》記者會。提到節目當中播出「大小姐」林淑敏有份擔任嘉賓分享患乳癌,何沛珈接受《香港01》表示:「佢好堅強,佢同我分享其實之前冇話俾佢媽咪知,佢自己同佢先生去面對,咁佢亦都好積極去治療,直到佢話俾屋企人知,屋企人反而話俾佢聽要做啲咩治療,好冷靜咁樣一齊同佢面對。」她繼續大讚大小姐非常積極樂觀。
講到最近在社交網首次曬和阮浩棕的合照,疑似戀情正式浮面,她聞言後笑說:「其實係我哋一齊去廣州拍嘅旅遊節目,個旅遊節目就好多人嘅,但係我哋食得太多嘢。」她指之後就相約了阮浩棕和張彥博一起跑步。有網民指張彥博站在她與阮浩棕中間位置,擺明做「電燈膽」,她笑說:「咁我揸機,咁啱張相就係咁。」被問到與阮浩棕會否有發展的機會,她回應:「唔排除,所有嘢都有機會發生嘅!」談到欣賞對方某一點,她說:「透過呢個旅遊節目,我都覺得佢幾好幫所有人搬行李,我哋坐嘅係旅遊大巴,下面嗰一層未必放得晒所有人嘅行李,好好幫我哋女仔同其他工作人員搬行李上落。」